**PÁLYÁZATI FELHÍVÁS**

A Pécsi Tudományegyetem Tanárképző Központja és az Alsófokú Pedagógusképzési Alközpont pályázatot hirdet

**A PÉCSI TUDOMÁNYEGYETEM PARTNERINTÉZMÉNYE**

cím elnyerésére

Baranya-Somogy-Tolna-Zala megye köznevelési intézményei részére

A pályázat célja a PTE Partnerintézményi hálózat bővítése, olyan újabb köznevelési intézmények bevonása a körbe, melyben az intézmények elkötelezettek a pedagógusjelöltek szakmai fejlődésének támogatásában, mentorpedagógusai pedig elhivatottak a hallgatók felkészítésében.

A sikeres pályázat feltétele a kritériumoknak való megfelelés és az együttműködés vállalása.

Sikeres pályázat esetén az elnyert cím 2019. január 1-től határozatlan időtartamra, a partnerintézményekkel, ill. a mentorpedagógusokkal szemben támasztott követelmények fennállása/teljesülése idejére szól, és az intézményt feljogosítja a cím elnyerését igazoló, az Egyetem által adományozott tábla használatára, a táblának az intézmény falán való elhelyezésére, weblapon történő megjelenítésére.

A pályázat beérkezésének határideje (elektronikus és postai úton egyaránt):

**2018. október 31. szerda**

A pályázat beérkezéséről elektronikus úton visszajelzést küldünk.

A partnerintézményi pályázat elbírálója a PTE Tanárképző Központ Tanácsa és az Alsófokú Pedagógusképző Alközpont Tanácsa. A pályázat eredményéről 2018 novemberében küldünk értesítést.

A pályázati kiírás és mellékletei megtalálhatók a Tanárképző Központ és a PTE KPVK honlapján is szíves tájékoztatásul. További információk az alábbi elérhetőségeken kérhetők:

 Lévai Andrea, továbbképzési referens

|  |  |
| --- | --- |
|  | Pécsi Tudományegyetem Kultúratudományi,Pedagógusképző és Vidékfejlesztési Kar7100 Szekszárd, Rákóczi u. 1.Tel.:+36-74/ 528-300 (1130)Mobil: 0630/642- 2531E-mail: levai.andrea@kpvk.pte.huHonlap: http://kpvk.pte.hu/ |

**A PÉCSI TUDOMÁNYEGYETEM PARTNERINTÉZMÉNYE - PÁLYÁZAT**

 **TANÍTÓKÉPZÉS**

Pályázati feltételek: a Partnerintézményi kritériumoknak és a Gyakorlatvezető mentorpedagógus kritériumoknak való megfelelés, az együttműködés vállalása.

**Partnerintézményi kritériumok**

A PTE partnerintézményévé válhat az a köznevelési intézmény,

* mely pedagógus jelölteket fogad az Egyetemről a tanítóképzés előírt szakmai gyakorlatainak teljesítésére.

Rendelkezik:

* a fenntartó hozzájárulásával;
* a pedagógusközösség hozzájárulásával;
* intézményi szakmai ajánlattal, mely tartalmazza, hogy
	+ mely alapfeladatokat lát el,
	+ mely alapfeladatok ellátásához, milyen nevelési-oktatási módszereket alkalmaz,
	+ milyen egyedi, példaértékű pedagógiai tevékenységekkel, nevelési-oktatási programokkal rendelkezik,
	+ milyen, a tudás megosztására alkalmas pedagógiai hálózatban, oktatásfejlesztési programokban, mely módszerek átadásában és beépítésében rendelkezik gyakorlattal,
	+ a hallgatók szakmai gyakorlatának teljesítését milyen szervezeti kertek és milyen oktatásszervezési formák között tudja biztosítani;
* gyakorlatvezető mentorpedagógus kritériumoknak megfelelő legalább egy pedagógussal;
* a pedagógus jelöltek befogadására alkalmas munkakörülményekkel (épülettel és megbeszélésekre, felkészülésre alkalmas helyiséggel, a pedagógus jelöltek tájékoztatásához és a gyakorlat teljesítéséhez szükséges iskolai dokumentumokkal, segédanyagokkal, informatikai eszközökkel);

Előnyt jelent, ha a partnerintézmény rendelkezik

* referencia intézményi címmel.

Nyilatkozik arról, hogy

* a fenti kritériumoknak megfelel,
* a partnerintézményi elektronikus adatbázisban adatait az Egyetem közzé teheti,
* intézményi szinten kapcsolatot tart a gyakorlat egyetemi szervezőjével.

**Gyakorlatvezető mentorpedagógus kritériumok**

A gyakorlatvezető mentorpedagógus rendelkezik

* szakvizsgázott pedagógus, szakvizsgázott mentor vagy 60 órás mentor továbbképzéssel; vagy pedagógus II. fokozattal; vagy bármilyen tanúsítvánnyal igazolható releváns módszertani képzéssel rendelkezik.
* vagy pedagógus munkakörben szerzett legalább 5 év kiemelkedő szakmai gyakorlattal, intézményvezetői ajánlással,
* szakmai bemutatkozó anyaggal, mely röviden tartalmazza, mely tanítói kompetenciák fejlesztését tudja személyesen a leghatékonyabban támogatni.

Nyilatkozik arról,

* hogy a fenti kritériumoknak megfelel.

Vállalja, hogy

* kapcsolatot tart a pedagógusjelölt gyakorlati munkájának szakmai irányításáért, koordinálásáért felelős gyakorlatvezető egyetemi oktatóval,
* részt vesz a PTE által rendezett mentorálással, illetve az intézményi szakmai gyakorlattal kapcsolatos szakmai műhelyeken,
* munkájáról szakmai bemutatkozó anyagot készít, mely röviden tartalmazza, mely pedagógus kompetenciák fejlesztését tudja a hallgatóval való együttműködésben a leghatékonyabban támogatni,

nyilatkozatát, szakmai bemutatkozó anyagát, elérhetőségét az Egyetem partnerintézményi adatbázisban közzé teheti.

**A pályázati kiírás mellékletei:**

Pályázati dokumentumok

**A pályázathoz benyújtandó dokumentumok (pályázati dokumentumok):**

**Elektronikusan**:

Kísérőlevél, a levél tárgyában megjelölve: „PTE Partnerintézménye pályázat- Tanítóképzés”, a levélhez csatolva az alábbiakat:

Egy db dokumentum PDF formátumban (ahol szükséges pecséttel, aláírással ellátva), a fájl címében a pályázó intézmény nevének a megjelölésével

* Adatlap
* Intézményi szakmai ajánlat (hozzácsatolva elért címeket, eredményeket igazoló dokumentumokat)
* Gyakorlatvezető mentorpedagógus megbízás(ok)

Egy db PDF formátumban legalább egy fő gyakorlatvezető mentorpedagógus pályázata (ahol szükséges pecséttel, aláírással ellátva,) a fájl címében a pedagógus nevének a megjelölésével, több pályázó pedagógus esetében külön-külön PDF

* Gyakorlatvezető mentorpedagógus nyilatkozata
* Gyakorlatvezető mentorpedagógus szakmai bemutatkozó anyaga
* Gyakorlatvezető mentorpedagógus(ok) szakmai önéletrajza (lehetőleg Europass önéletrajz)
* Tanúsítvány másolat a szükséges szakvizsgás vagy egyéb, a kiírásban szereplő végzettségről,
* Szükség esetén vezetői ajánlás (10 év alatti kiemelkedő szakmai gyakorlat)

Word (.doc vagy .docx) kiterjesztésben (aláírások nélkül)

* Adatlap
* Intézményi szakmai ajánlat
* Gyakorlatvezető mentorpedagógus megbízás(ok)

**Postai úton** „PTE Partnerintézménye pályázat- Tanítóképzés” megjelöléssel (ahol szükséges pecséttel, aláírással ellátva)

* Szándéknyilatkozat a partnerintézményi cím pályázatról
* Gyakorlatvezető mentorpedagógus nyilatkozata
* Gyakorlatvezető mentorpedagógus szakmai bemutatkozó anyaga

A pályázati dokumentációt elektronikus úton a levai.andrea@kpvk.pte.hu címre, postai úton a **PTE** **KPVK Illyés Gyula Pedagógusképző Intézet 7100 Szekszárd, Rákóczi u. 1.** címre kérjük elküldeni. A postai dokumentumok csak az elektronikusan határidőre beküldött pályázati dokumentációval együtt érvényesek.